
Тергеп-тексеру жүргізу нәтижелері туралы ақпарат

      1. Тергеп-тексеру жүргізудің негізі: 2026 жылғы 17 қыркүйектегі А23.9 «Орташа ауырлық дәрежесіндегі жіті бруцеллез (ықтимал жағдай)» диагнозы бойынша тіркелген жағдай туралы шұғыл хабарлама.
      2. Тергеп-тексеру жүргізетін бақылау және қадағалау органы: Қазақстан Республикасы Денсаулық сақтау министрлігі санитариялық-эпидемиологиялық бақылау комитеті Ақмола облысы санитариялық-эпидемиологиялық бақылау департаментінің Аршалы аудандық санитариялық-эпидемиологиялық бақылау басқармасы (бұдан әрі-басқарма).
      3. Тартылған сарапшылар (деректерді пайдалануға келісім): тартылмаған.
      4. Тергеп-тексеру жүргізу мерзімі: 2026 жылғы 21 қыркүйектен 16 қазанға дейін.
      5. Тергеп-тексеру жүргізілген жеке және (немесе) заңды тұлғалар: Ақмола облысының денсаулық сақтау басқармасы жанындағы «Аршалы аудандық ауруханасы» шаруашылық жүргізу құқығындағы мемлекеттік коммуналдық кәсіпорны, Ақмола облысы, Аршалы ауданы, Берсуат ауылындағы фельдшерлік-акушерлік пункт.
       6. Халықтың санитариялық-эпидемиологиялық саламаттылығы саласындағы нормативтік құқықтық актілер талаптарының анықталған бұзушылықтарының себептері мен сипаты: бұзушылықтар анықталған жоқ.
      7. Халықтың санитариялық-эпидемиологиялық саламаттылығы саласындағы нормативтік құқықтық актілердің талаптарын бұзуға жол берген жеке және (немесе) заңды тұлғалар: бұзушылықтар анықталған жоқ.
     8. Қабылданған шаралар: 2026 жылғы 18 қыркүйекте санитариялық-эпидемияға қарсы және санитариялық-профилактикалық іс-шараларды жүргізу туралы №217 қаулы шығарылды. Қарым-қатынаста болған адамдар тобы анықталып, медициналық тексеруден өткізілді: . Қарым-қатынаста болған 5 адамның зерттеу нәтижесі теріс, оның ішінде 1 адамның нәтижесі оң анықталды. Қарым-қатынаста болған адамдар медициналық бақылауға алынды, бір жыл бойы әр екі ай сайын зертханалық зерттеулер жүргізу жоспарланды.
	Инфекцияның ықтимал көзін анықтау мақсатында ұсақ мал басына зерттеу жүргізілді: 8 бастың ішінен бруцеллезге зерттеу нәтижесі оң болған 1 жануар анықталды. Көңнің үш сынамасын зерттеу нәтижелері бойынша бруцеллез қоздырғышы анықталған жоқ. Эпидемияға қарсы іс-шаралар ұйымдастырылды, қарым-қатынаста болған адамдарды одан әрі медициналық бақылау жалғасуда.
[bookmark: _GoBack]	Отбасы мүшелерімен бруцеллездің алдын алу, инфекцияның берілу жолдары мен механизмдері, ауыл шаруашылығы жануарларын күту кезінде жеке гигиена қағидаларын сақтау, ветеринариялық сараптамадан өтпеген ет және сүт өнімдерін тұтынуға жол бермеу, сондай-ақ аурудың клиникалық белгілері пайда болған жағдайда медициналық көмекке уақтылы жүгіну қажеттілігі мәселелері бойынша санитариялық-ағарту жұмыстары жүргізілді.
